Stepinis stumbras
Stepinis stumbras (Bison priscus) – išnykusi jaučių (Bovinae) pošeimio dykaraginių žinduolių bizonų rūšis. Gyveno Europos, Centrinės Azijos, Beringijos, Šiaurės Amerikos stepėse kvartero periode. Laikoma, kad jis evoliucionavo Pietų Azijoje, tuo pačiu laiku ir tame pat regione, kaip ir tauras (Bos primigenius). Kanados Jukono provincijos mieste Vaithorse rastų stepinio stumbro griaučių dalis buvo datuojama viduriniuoju holocenu, tai yra laikotarpiui prieš maždaug 5400 metų.